ઇમામ હુસૈન(અ.સ.)ને કરબલામાં મઝલુમ, પરેશાન હાલતમાં, પ્યાસા અને મુસીબતની હાલતમાં કત્લ કરવામાં આવ્યા. તો એમનો હક અલ્લાહ ઉપર એ છે કે, જે કોઇ પરેશાન હાલ, મુસીબતઝદા, ગુનેહગાર, ગમઝદા, પ્યાસા, અને બિમાર તેમની ઝિયારત માટે આવશે અને તેમની કબ્રની નઝદીક નમાઝ અદા કરીને અલ્લાહની નઝદીકીનો ઇચ્છુક હશે, અલ્લાહ તેના ગમોને દૂર કરશે, તેમની હાજત પૂરી કરશે, તેના તમામ ગુનાહો માફ કરી દેશે, તેની જીંદગી લાંબી કરી દેશે અને તેના રિઝ્કમાં વધારો કરી દેશે. અય બસીરત ધરાવનારાઓ! આનાથી ઇબ્રત હાસિલ કરો.